ถ้าหากมองหาขนมไทยแบบหวานน้อย คงต้องร้านนี้แหละครับ 

[ที่ตั้ง] ร้านแผงลอยในตลาดเกษตร อยู่ตรงล็อคอาหารประเภทของว่าง/ทานเล่น เปิดทุกวันจันทร์ พุธ และศุกร์ เวลา 15.00 - 20.00 น. 

ขนมไทยแพคในกล่องใส ราคา 15-20 บาท ทางร้านเน้นเป็นขนมรสชาติไม่หวานจัด สีสันจากธรรมชาติ 

ขนมโค >> แป้งเคี้ยวได้หนุบหนับ หอมกลิ่นงาคั่ว รสหวานมันจากมะพร้าวที่ใช้คลุก ข้างในเป็นไส้น้ำตาลแว่น รสหวานกำลังดี อร่อยครับ 

ขนมอมรา (มันคลุกมะพร้าว) >>  ขนมชิ้นนี้ทำจากมันสำปะหลังผสมกับแป้งเคี้ยวได้หนุบหนับ รสหวานมัน หอมมะพร้าวที่ใช้คลุก อร่อยดีครับ  

ขนมบ้าบิ่น >> เนื้อแน่นและแข็งไปสักหน่อย รสหวานกำลังดี ชิ้นนี้อร่อยพอใช้ได้ครับ 

โดยรวมขนมมีให้เลือกหลากหลายดี รสชาติหวานน้อย โดนใจกลุ่มลูกค้าที่รักสุขภาพ แต่อยากทานขนมหวาน ราคากับปริมาณเหมาะสมดี เอาเป็นว่าขอฟาดให้ 4 ดาวละกันครับ 